
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Grozījumi Elektronisko sakaru likumā" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Atbilstoši Ministru kabineta dotajam uzdevumam izstrādāt sakaru nodrošinājuma risinājumu krīzes situācijām, Satiksmes ministrija ir izstrādājusi tiesību akta projektu "Grozījumi Elektronisko sakaru likumā" (turpmāk - projekts), lai noteiktu normatīvo regulējumu nacionālās viesabonēšanas nodrošināšanai krīzes situācijā. Projektā veikti arī tehniski precizējumi likumā lietotajos terminos un 16. pantā, lai nodrošinātu regulējuma skaidrību, ka likuma 16. pantā noteiktais pienākums nosūtīt Sabiedrisko pakalpojumu regulēšanas komisijai (turpmāk - Regulatoram) paziņojumu par darbības uzsākšanu elektronisko sakaru nozarē attiecas tikai uz publisko elektronisko sakaru tīklu nodrošinātājiem un, ka piekļuves pakalpojumus elektronisko sakaru komersantiem var sniegt ne tikai cits elektronisko sakaru komersants, bet arī cits infrastruktūras turētājs.
1.2. Mērķis
Mērķa apraksts
Nodrošināt visu mobilo sakaru tīklu galalietotājiem iespēju saņemt mobilo sakaru pakalpojumus krīzes situācijā, kurā kāds no mobilo sakaru tīkliem ir bojāts vai radušies tā darbības pārtraukumi. Nodrošināt regulējuma skaidrību, ka Elektronisko sakaru likuma 16. pantā noteiktais pienākums nosūtīt Regulatoram paziņojumu par darbības uzsākšanu elektronisko sakaru nozarē attiecas tikai uz publisko elektronisko sakaru tīklu nodrošinātājiem.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
Latvijā darbojas trīs mobilo sakaru operatori - sabiedrība ar ierobežotu atbildību "Latvijas Mobilais Telefons", sabiedrība ar ierobežotu atbildību "Tele2" un sabiedrība ar ierobežotu atbildību " Bite Latvija", kuru aktīvo SIM karšu skaits 2024. gada beigās sastādīja attiecīgi 38,2%, 37,6% un 24,2%. Kāda no mobilo sakaru operatora tīkla darbības pārtraukuma gadījumā ievērojams mobilo sakaru lietotāju skaits paliks bez mobilajiem sakariem. Mobilo sakaru pakalpojumu nepārtrauktības nodrošināšana ir īpaši būtiska krīzes situācijās, lai veiktu civilās aizsardzības pasākumus, nodrošinātu ārkārtas saziņu un palīdzības sniegšanu, mazinātu paniku un dezinformāciju. Risinājums, lai nodrošinātu mobilo sakaru pakalpojumu nepārtrauktību, ir noteikt mobilo sakaru operatoriem pienākumu nodrošināt nacionālo viesabonēšanu.
Nacionālā viesabonēšana ir funkcionalitāte, kas viena mobilā operatora tīkla darbības pārtraukuma gadījumā nacionālā viesabonēšana var nodrošināt pieslēgšanās iespēju citam mobilā operatora tīklam, lai saņemtu mobilo sakaru pakalpojumus. Lai nacionālā viesabonēšana spētu darboties, ir jābūt funkcionālam degradētā (cietušā) operatora centrālajām sistēmām un viesabonēšanas starpsavienojumam starp uzņemošo un cietušo operatoru. Uzsākot nacionālo viesabonēšanu, tā sāks darboties visā Latvijas Republikas teritorijā, jo nacionālo viesabonēšanu nav iespējams nodrošināt tikai izolētā teritorijā, kurā konstatēta kāda no mobilo sakaru operatora pakalpojumu nepieejamība.
Problēmas un risinājumi
Problēmas apraksts
Ieviešot nacionālo viesabonēšanu, ir jāizvairās no negatīvas ietekmes attiecībā uz konkurenci un ieguldījumiem mobilo sakaru tīklu attīstībā. Iespēja izmantot  nacionālo viesabonēšanu mobilā tīkla darbības pārtraukuma gadījumā var mazināt operatoru vēlmi investēt savu tīklu attīstībā un noturībā, tādējādi ilgtermiņā mazāk apdzīvotajos reģionos var  samazināties investīcijas un infrastruktūras blīvums, kas var radīt būtisku ietekmi tieši krīzes situācijās. Attiecīgi jānosaka regulējums, ka pienākums nodrošināt nacionālo viesabonēšanu ir tikai krīzes gadījumā.
Nacionālās drošības likuma 22.5 pantā noteikts, ka krīze ir neparedzēts valsti un sabiedrību apdraudošs notikums vai situācija, kad ikdienas spējas nav pietiekamas tās postošo apstākļu novēršanai un nepieciešama stratēģiska, adaptīva un savlaicīga reakcija, lai saglabātu valsts, sabiedrības, vides vai saimnieciskās darbības drošību vai cilvēku veselību un dzīvību un krīzes vadība ietver pasākumus krīzes vadības procesu plānošanai, ieviešanai, īstenošanai un sistēmiskai attīstīšanai. Krīzes vadību īsteno, ievērojot krīzes vadības satvara elementus un krīzes vadības principus.
Mobilo sakaru pakalpojumu nepieejamība, kurus mobilo sakaru operatori nevar novērst īsā laikā ikdienas spēju ietvaros un tādēļ nepieciešams uzsākt nacionālo viesabonēšanu, galvenokārt var rasties krīzes rezultātā. Nacionālās drošības likuma 23.  un 23.1 pants nosaka Ministru kabineta atbildību un Krīzes vadības centra pienākumus un tiesības krīzes vadībā, tai skaitā pieņemt neatliekamus lēmumus par nepieciešamo resursu piesaisti, vadīt un koordinēt vairākas nozares vai visu valsti skaroša apdraudējuma pārvaldīšanu un krīzes vadības procesus, iesaistīt juridisko  personu rīcībā esošos resursus krīzes pārvarēšanā. Uzdevums mobilo sakaru operatoriem uzsākt nacionālo viesabonēšanu ir atbilstošs Nacionālā drošības likumā noteiktajām normām par krīzi un tās vadības procesiem. Lai nodrošinātu mobilo sakaru komersantu tīklu gatavību nacionālajai viesabonēšanai krīzes gadījumā, sakaru nozares speciālajā likumā jāparedz atbilstošs pienākums mobilo sakaru komersantiem. 
Lai neradītu finansiālo slogu, mobilo sakaru operatoriem, nodrošinot nacionālo viesabonēšanu, pakalpojumi jāsniedz esošās tīkla kapacitātes ietvaros atbilstoši izmantojamajai tehnoloģijai. Ņemot vērā, ka datu pārraides pakalpojumi rada būtisku noslodzi elektronisko sakaru tīklā, kas, nepalielinot tīklu esošo kapacitāti, var radīt tīkla pārslodzi un padarīt jebkurus elektronisko sakaru pakalpojumus nepieejamus gan uzņemošā, gan degradētā operatora galalietotājiem, nacionālajā viesabonēšanā jānodrošina tikai balss telefonijas un īsziņu pakalpojumi. 
Eiropas Parlamenta un Padomes 2022. gada 6. aprīļa Regulas (ES) 2022/612 par viesabonēšanu publiskajos mobilo sakaru tīklos Savienībā 9. un 10. pantā ir noteiktas maksimālās vairumtirdzniecības maksas līdz 2032.gada 30.jūnijam - EUR 0,019 par vienu minūti un EUR 0,003 par īsziņu, kuras piemēro viesabonēšanas pakalpojumiem Eiropas Ekonomikas zonā. Lai gan likumprojektā regula pēc būtības netiek ieviesta un nacionālā viesabonēšana nav minētās regulas tvērumā un 9. un 10.pantā noteiktās maksas netiek tieši attiecinātas uz nacionālo viesabonēšanu, starptautiskās viesabonēšanas maksas ir aprēķinātas, balstoties uz minēto pakalpojumu pašizmaksām, tai skaitā, balstoties uz maksām, kādas mobilo sakaru operatori piemēro nacionālajā viesabonēšanā, ja tāda tiek nodrošināta. Ņemot vērā, ka, nodrošinot nacionālo viesabonēšanu, mobilo sakaru operatoriem radīsies izmaksas, kas ir līdzvērtīgas starptautiskās viesabonēšanas izmaksām Eiropas Ekonomikas zonā, Elektronisko sakaru likumā būtu paredzamas operatoru tiesības piemērot ekonomiski pamatotu un samērīgu maksu par nacionālās viesabonēšanas pakalpojumu sniegšanu.
Elektronisko sakaru likuma 40. pants paredz, ka Sabiedrisko pakalpojumu regulēšanas komisija (turpmāk - Regulators) nosaka elektronisko sakaru pakalpojumu kvalitātes prasības un tās mērījumu metodiku. Situācijā, kurā viens mobilo sakaru operators nodrošina pakalpojumus citu operatoru galalietotājiem, ir sagaidāma nozīmīga attiecīgā elektronisko sakaru tīkla pārslodze un pakalpojumu sniegšana Regulatora noteiktajā kvalitātē var nebūt iespējama. Operators nepieciešamības gadījumā var noteikt tehniskus ierobežojumus, lai mazinātu tīkla pārslodzi.
Risinājuma apraksts
Projekts papildina Elektronisko sakaru likumu ar normām, kas nosaka, ka nacionālās viesabonēšanas pakalpojums tiek uzsākts krīzes situācijā krīzes vadības pasākumu ietvaros, tiek nodrošināts esošās tīkla kapacitātes ietvaros un nacionālajā viesabonēšanā ir jānodrošina tikai balss telefonijas un īsziņu pakalpojumi, kā arī nacionālās viesabonēšanas pakalpojumiem netiek piemērotas Regulatora noteiktās kvalitātes prasības.
Problēmas apraksts
Spēkā esošā Elektronisko sakaru likuma normas skaidri nenosaka, ka infrastruktūras turētājiem, kuri sniedz piekļuves pakalpojumus elektronisko sakaru komersantiem, bet nenodrošina publisko elektronisko sakaru tīklu, nav jānosūta Regulatoram paziņojums par darbības uzsākšanu elektronisko sakaru nozarē.
Risinājuma apraksts
Precizēti Elektronisko sakaru likumā lietotie termini un 16. pants, nosakot, ka elektronisko sakaru komersants ir tāds komersants, kas nodrošina publisko elektronisko sakaru tīklu.
Problēmas apraksts
Saskaņā ar Ministru kabineta 16.06.2026. noteikumiem Nr. 335 "Iekšlietu digitālā centra nolikums", līdz dienai, kad stājas spēkā attiecīgi grozījumi citos normatīvajos aktos, tajos lietotais termins "Iekšlietu ministrijas Informācijas centrs" atbilst terminam "Iekšlietu digitālais centrs".
Risinājuma apraksts
Ņemot vērā minētos noteikumus, Elektronisko sakaru likumā termins "Iekšlietu ministrijas Informācijas centrs" tiek aizstāts ar terminu "Iekšlietu digitālais centrs".
Problēmas apraksts
Lai nodrošinātu nacionālo viesabonēšanu, mobilo sakaru komersantiem būs jāveic vienreizēji sagatavošanās darbi  - nacionālās viesabonēšanas funkcionalitātes integrācija balss tehnoloģijās, starpsavienojuma kanālu izveide starp operatoriem, jaunu viesabonēšanas partneru kontu izveide un norēķinu un uzskaites sistēmu adaptācija, aktīvo SIM karšu atjaunināšana, testi ar citiem Latvijas operatoriem. Minētajām darbībām nepieciešami vismaz 6 mēneši.
Risinājuma apraksts
Elektronisko sakaru likuma Pārejas noteikumi papildināti ar punktu, kas nosaka, ka pienākums nodrošināt nacionālo viesabonēšanu stājas spēkā 2027.gada 1.jūlijā.
Vai ir izvērtēti alternatīvie risinājumi?
Jā
Apraksts
Vērtēti alternatīvie risinājumi, kas paredz patstāvīgu nacionālās viesabonēšanas nodrošināšanu teritorijās ar zemu mobilo sakaru pārklājumu, esošo tīklu kapacitātes palielināšanu un vairāku paaudžu tehnoloģiju uzturēšanu mobilo sakaru tīklā. Lai gan pilnvērtīga nacionālās viesabonēšanas pakalpojuma nodrošināšanai blīvi apdzīvotās teritorijās vai masu pulcēšanās vietās būtu nepieciešams palielināt esošā tīkla kapacitāti, atzīts, ka šādi risinājumi rada ievērojamu finansiālo slogu, kā arī var atstāt negatīvu ietekmi uz konkurenci mobilo sakaru tirgū, nemudinot komersantus investēt savos tīklos. Vērtēts alternatīvais risinājums, nodrošināt ārkārtas situācijā vai izņēmuma stāvoklī nacionālajā viesabonēšanā arī datu pārraides pakalpojumus, tomēr pēc konsultācijām ar mobilo sakaru operatoriem, secināts, ka esošās tīkla kapacitātes ietvaros veidosies būtiska tīkla pārslodze, kas liegs galalietotājiem izmantot arī balss telefonijas un īsziņu pakalpojumus. Šāds nacionālās viesabonēšanas režīms, iekļaujot tikai balss telefoniju un īsziņas tiek piemērots arī Ukrainā.
Vērtēta un virzīta starpinstitūciju saskaņošanai tika norma, kas paredz nacionālās viesabonēšanas nodrošināšanu tikai ārkārtējā situācijā vai izņēmuma stāvoklī, bet apspriežoties ar iesaistītajām pusēm, attiecīgā projekta norma paplašināta, nosakot, ka nacionālā viesabonēšana tiek uzsākta krīzes vadības pasākumu ietvaros.
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
Nē
Juridiskās personas
lielie uzņēmumi
Ietekmes apraksts
Mobilo sakaru operatoriem būs jāveic tehniski un organizatoriski pasākumi.
Nozare
Informācijas un komunikācijas pakalpojumi
Nozaru ietekmes apraksts
Projekts ietekmēs mobilo sakaru komersantus.
2.2. Tiesiskā regulējuma ietekme uz tautsaimniecību
Vai projekts skar šo jomu?
Nē
2.3. Administratīvo izmaksu novērtējums juridiskām personām
Vai projekts skar šo jomu?
Nē
2.4. Administratīvā sloga novērtējums fiziskām personām
Vai projekts skar šo jomu?
Nē
2.5. Atbilstības izmaksu novērtējums
Vai projekts skar šo jomu?
Jā
	Sabiedrības grupa
	Vai ietekmē?
	Izmaksas par vienību - euro
	Vienību skaits
	Atbilstības izmaksas - euro
	Aprēķinu skaidrojums

	Juridiskās personas
	Kopā (juridiskās personas)
	40 226,22
	

	lielie uzņēmumi
	Jā
Vērtības nozīme:
	24,03
Vienas stundas darbaspēka izmaksas 2025. gadā nozarē "Telekomunikācija"
	1 674
Mobilo sakaru komersantu patērēto stundu skaits
	40 226,22
	Lai nodrošinātu projekta 19.pantā noteikto pienākumu sniegt nacionālās viesabonēšanas pakalpojumus, mobilo sakaru komersantiem būs jāveic vienreizēji sagatavošanās darbi: 
1) nacionālās viesabonēšanas funkcionalitātes integrācija balss tehnoloģijās - 1008 cilvēkstundas; 2) datu starpsavienojuma kanālu izveide starp operatoriem - 352 cilvēkstundas
3) jaunu viesabonēšanas partneru kontu izveide un norēķinu un uzskaites sistēmu adaptācija, aktīvo SIM karšu atjaunināšana, testi ar citiem Latvijas operatoriem - 314 cilvēkstundas. 
Stundu skaits norādīts 3 mobilo sakaru operatoriem kopā, balstaties uz operatoru sniegto informāciju.

	Kopā
	40 226,22
	


3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
-
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Nē
6.1. Projekta izstrādē iesaistītās institūcijas
Valsts un pašvaldību institūcijas
Aizsardzības ministrija, Iekšlietu ministrija
Nevalstiskās organizācijas
Biedrība "Latvijas Informācijas un komunikācijas tehnoloģijas asociācija", Biedrība "Latvijas Telekomunikāciju asociācija"
Cits
Nē
6.2. Sabiedrības līdzdalības organizēšanas veidi
Veids
Sabiedriskā apspriede
Saite uz sabiedrības līdzdalības rezultātiem
-
6.3. Sabiedrības līdzdalības rezultāti
Viedokļi nav saņemti
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Krīzes vadības centrs
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
Nacionālās drošības likuma 23.  un 23.1 pants nosaka Ministru kabineta atbildību un Krīzes vadības centra pienākumus un tiesības krīzes vadībā, tai skaitā pieņemt neatliekamus lēmumus par nepieciešamo resursu piesaisti, vadīt un koordinēt vairākas nozares vai visu valsti skaroša apdraudējuma pārvaldīšanu un krīzes vadības procesus, iesaistīt juridisko  personu rīcībā esošos resursus krīzes pārvarēšanā. Uzdevums mobilo sakaru operatoriem uzsākt nacionālo viesabonēšanu ir atbilstošs Nacionālā drošības likumā noteiktajām normām par krīzi un tās vadības procesiem. Krīzes vadības centrs veiks darbības esošā budžeta ietvaros.
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Jā
Apraksts
Tiks uzlabota mobilo sakaru pieejamība ārkārtas un krīzes situācijās.
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

